Hotelli Helsinki

Hotelli Helsinki, nykyisin nimellä Solo Sokos Hotel Helsinki, on Helsinkiin Hallituskadun ja Kluuvinkadun kulmaan vuonna 1930 perustettu hotelli. Rakennus oli Helsingin Suomalaisen Säästöpankin liikepalatsi. Rakennuksen suunnitteli arkkitehti P. E. Blomstedt, kuten myös hotellin sisutuksen ja sen huonekalut. Hotelliin avattiin 1970-luvulla Helsinki Club, joka oli aikansa suosituimpia.

Hotelli siirtyi vuonna 1971 S-ryhmälle. Hotelli uudistettiin kokonaan vuonna 1983. Sisustuksen suunnittelivat Esa Vapaavuoren sisustusarkkitehtitoimisto ja arkkitehti Kaj Johansson 1930-luvun puufunkkistyyliin. Kun Helsingin Suomalainen Säästöpankki lopetti toimintansa pankkikriisin seurauksena 1990-luvun puolivälissä, hotelli sai lisätilaa. Huoneita on sen jälkeen yli kaksi sataa. Huoneuudistus tehtiin taas vuosina 2006–2007 suunnittelijana Maarit Gummerus. Keväällä 2022 nimeksi tuli Solo Sokos Hotel Helsinki.

Lähteet 

Helsingin hotellit